Colin Forbes, ’n dokter en boer, het in 2011 10% van sy familieplaas aan sy werkers oorgedra. Sy familie boer sedert 1860 naby Amsterdam in Mpumalanga. Hy het 560 ha vrugbare grond aan sy werkers beskikbaar gestel, waarvan hulle sowat 60 ha bewerk. Colin is hul mentor, staan borg vir hul produksielenings en leen ook sy toerusting. Die werkers delg die lenings met die wins uit die oeste en verdeel dan die res.